CELEX: 62017TN0726
Language: mt
Date: 2017-10-24 00:00:00
Title: Kawża T-726/17: Rikors ippreżentat fl-24 ta’ Ottubru 2017 – Commune de Fessenheim et vs Il-Kummissjoni

15.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/23
            
         Rikors ippreżentat fl-24 ta’ Ottubru 2017 – Commune de Fessenheim et vs Il-Kummissjoni
   (Kawża T-726/17)
   (2018/C 013/37)
   Lingwa tal-kawża: il-Franċiż
   
      Partijiet
   
   
      Rikorrenti: Commune de Fessenheim (Fessenheim, Franza), Communauté de communes Pays Rhin-Brisach (Volgelsheim, Franza), Conseil départemental du Haut-Rhin (Colmar, Franza) u Conseil régional Grand Est Alsace Champagne-Ardenne Lorraine (Strasbourg, Franza) (rappreżentant: G. de Rubercy, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni tal-10 ta’ Awwissu 2017 (GESTDEM 2017/2593) li tirrifjuta li tikkomunika l-ittra tal-Kummissjoni Ewropea tat-22 ta’ Marzu 2017 lill-awtoritajiet Franċiżi fir-rirgward tal-protokoll ta’ kumpens tal-grupp EDF fir-rigward tal-abrogazzjoni tal-awtorizzazzjoni għall-operat taċ-ċentrali nukleari ta’ Fessenheim.
            
         
               —
            
            
               tordna lill-Kummissjoni Ewropea tikkomunika lir-rikorrenti l-imsemmija ittra tat-22 ta’ Marzu 2017;
            
         
               —
            
            
               tikkundanna lill-Kummissjoni Ewropea għall-ispejjeż kollha.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw tliet motivi.
   
               1.
            
            
               L-ewwel motiv ibbażat fuq il-ksur tal-aħħar paragrafu tal-Artikolu 4(2) tar-Regolament (KE) Nru 1049/2001, tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).
            
         
               2.
            
            
               It-tieni motiv ibbażat fuq il-ksur tal-Artikolu 42 tal-Karta tad-Drittijiet Fundamentali tal-Unjoni Ewropea fir-rigward tad-dritt ta’ aċċess għad-dokumenti.
            
         
               3.
            
            
               It-tielet motiv ibbażat fuq il-ksur tal-Artikolu 47 tal-Karta tad-Drittijiet Fundamentali tal-Unjoni Ewropea fir-rigward tad-dritt għal rimedju effettiv.